CELEX: 32014R0359
Language: ro
Date: 2014-04-09 00:00:00
Title: Regulamentul de punere în aplicare (UE) nr. 359/2014 al Comisiei din 9 aprilie 2014 de modificare a anexei V la Regulamentul (CE) nr. 136/2004 în ceea ce privește lista țărilor prevăzute la articolul 9 din regulamentul respectiv  Text cu relevanță pentru SEE

10.4.2014   
            
            
               RO
            
            
               Jurnalul Oficial al Uniunii Europene
            
            
               L 107/10
            
         REGULAMENTUL DE PUNERE ÎN APLICARE (UE) NR. 359/2014 al Comisiei
   din 9 aprilie 2014
   de modificare a anexei V la Regulamentul (CE) nr. 136/2004 în ceea ce privește lista țărilor prevăzute la articolul 9 din regulamentul respectiv
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 19 alineatul (1),
   întrucât:
   
               (1)
            
            
               Directiva 97/78/CE stabilește principiile de bază ale organizării controalelor sanitar-veterinare pentru produsele care provin din țări terțe și sunt introduse în Uniune.
            
         
               (2)
            
            
               În conformitate cu articolul 19 alineatul (1) din directiva menționată, Comisia trebuie să elaboreze o listă a produselor vegetale care vor fi supuse controalelor sanitar-veterinare la frontieră, precum și o listă a țărilor terțe care pot fi autorizate să exporte produsele vegetale respective spre Uniune.
            
         
               (3)
            
            
               Prin urmare, anexa IV la Regulamentul (CE) nr. 136/2004 al Comisiei (2) enumeră fânul și paiele drept produse vegetale care sunt supuse controalelor sanitar-veterinare la frontieră, în timp ce partea I din anexa V la regulamentul respectiv enumeră țările terțe din care statele membre sunt autorizate să importe fân și paie.
            
         
               (4)
            
            
               Regulamentul (CE) nr. 136/2004 a fost adoptat înainte de intrarea în vigoare a Tratatului de aderare din 2003. Partea II din anexa V la Regulamentul (CE) nr. 136/2004 conține o listă de state aderente care a fost valabilă până la 30 aprilie 2004. Prin urmare, nu mai este necesar să se mențină nici partea II a anexei V și nici separarea anexei V în două părți.
            
         
               (5)
            
            
               Din motive de claritate, codurile ISO ale țărilor ar trebui să fie adăugate în anexa V.
            
         
               (6)
            
            
               Serbia a solicitat recent autorizația de a exporta fân și paie către Uniune.
            
         
               (7)
            
            
               Regulamentul (UE) nr. 206/2010 al Comisiei (3) enumeră Serbia printre țările din care pot fi importate în Uniune transporturi de carne proaspătă de bovine, ovine și caprine, precum și de solipede domestice.
            
         
               (8)
            
            
               Deși introducerea în Uniune a ungulatelor vii provenind din Serbia nu este permisă, se poate permite introducerea fânului și paielor, întrucât, având în vedere situația privind sănătatea animalelor din Serbia, nu există riscul de răspândire a unor boli animale infecțioase sau contagioase prin aceste produse vegetale care ar fi putut să fi intrat în contact cu animale vii.
            
         
               (9)
            
            
               Prin urmare, Regulamentul (CE) nr. 136/2004 ar trebui modificat în consecință.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa V la Regulamentul (CE) nr. 136/2004 se înlocuiește cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 aprilie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 24, 30.1.1998, p. 9.
   
      (2)  Regulamentul (CE) nr. 136/2004 al Comisiei din 22 ianuarie 2004 de stabilire a procedurilor controalelor sanitar-veterinare la punctele de control la frontieră ale Comunității la importul produselor provenind din țări terțe (JO L 21, 28.1.2004, p. 11).
   
      (3)  Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (JO L 73, 20.3.2010, p. 1).
   
      ANEXĂ
      
         
            „ANEXA V
            LISTA ȚĂRILOR PREVĂZUTE LA ARTICOLUL 9
            
                        Codul ISO
                     
                     
                        Țară
                     
                  
                        AU
                     
                     
                        Australia
                     
                  
                        BY
                     
                     
                        Belarus
                     
                  
                        CA
                     
                     
                        Canada
                     
                  
                        CH
                     
                     
                        Elveția
                     
                  
                        CL
                     
                     
                        Chile
                     
                  
                        GL
                     
                     
                        Groenlanda
                     
                  
                        IS
                     
                     
                        Islanda
                     
                  
                        NZ
                     
                     
                        Noua Zeelandă
                     
                  
                        RS
                     
                     
                        Serbia (1)
                        
                     
                  
                        SUA
                     
                     
                        Statele Unite ale Americii
                     
                  
                        ZA
                     
                     
                        Africa de Sud (cu excepția părții din zona de combatere a febrei aftoase situată în regiunea sanitar-veterinară Transvaal de nord și de est, în districtul Ingwavuma din regiunea sanitar-veterinară Natal și în zona frontierei cu Botswana la est de meridianul 28° longitudine estică).
                     
                  
      
      
         (1)  În conformitate cu articolul 135 din Acordul de stabilizare și de asociere între Comunitățile Europene și statele membre ale acestora, pe de o parte, și Republica Serbia, pe de altă parte (JO L 278, 18.10.2013, p. 16).”